Ekspert: Man behøver ikke have det sorte bælte i karate for at komme væk

Det er sæson for afslutningsfester og lange aftener i byen. Heldigvis er Danmark et af verdens mest trygge lande - men føler de østjyske kvinder sig egentlig trygge, når vejen hjem er mørk og lang - og der ikke er andre mennesker i sigte?

Vi gik på gaden og stoppede 20 tilfældige kvinder, vi mødte på stranden og i parken.

Vi spurgte: Hvad gør I for at føle jer trygge på vejen hjem?

Her er et udpluk af deres svar - resten fortæller de om i videoen øverst i artiklen.

Læs også Aarhus Kommune bruger havesaksen mod utrygheden

Går med en nøgle knuget i hånden.

Mariel Meng, 19 år.

- Jeg føler mig lidt usikker, så jeg tager altid en nøgle mellem fingrene, som kan bruges til beskyttelse.

Læs også Efter flere overfald: Nu kommer der lys på Brabrandstien

Klæder sig neutralt

Malene Cecilie Madsen, 23 år.

- Jeg tænker også nogle gange over, hvordan jeg klæder mig. Hvis jeg har en hue med, vil jeg gerne gemme det lange, lyse hår. Ikke altid, men nogle gange. Man behøver jo ikke sende et signal.

Mariel Meng, 19 år.

- Jeg plejer altid at tænke over, at jeg skal have en hættetrøje eller jakke med, når jeg skal gå hjem.

Flere af de adspurgte 20 kvinder, som TV2 ØSTJYLLAND har talt med, har svaret ja til ovenstående spørgsmål om, hvad de gør for at føle sig trygge, når de går hjem om aftenen eller om natten. Hvad gør du mon selv på vejen hjem?

Har en hårspray i tasken.

Rikke Jeanette Madsen, 20 år.

- Jeg kan godt lide at have en lille hårspray i min taske, fordi det er lige ved hånden. Det er bevidstheden om, at den er der, hvis det skulle være.

Mariel Meng, 19 år.

- Jeg gad godt skaffe en peberspray. Det ville være mega fedt, hvis det var lovligt.

Taler i telefon med familie eller ven.

Line Laursen, 24 år.

- Nogle gange, hvis jeg har følt mig utryg, har jeg ringet til én, som jeg vidste var vågen.

Læs også - Jeg kan godt forstå, at kvinderne er utrygge. Specielt når folk er berusede

Lader som om man snakker i telefon.

Sarah Senger, 23 år.

- Man kan altid lade som om, at man snakker med en eller anden.

Sofie Koll Esbensen, 22 år.

- Jeg har ofte lavet den, hvor jeg siger, "jeg er der lige om lidt, jeg kan se dig".

Går kun ad belyste gader

Anastasiya Andersen, 21 år.

- Jeg går altid i de belyste gader. Jeg går aldrig på mørke steder, og jeg løber heller ikke i skoven om aftenen.

Sørger altid for at telefonen er fuldt opladet

Rikke Jeanette Madsen, 20 år.

- Det er vigtigt for mig, at jeg har strøm på min telefon, når jeg går hjem. Det er en kæmpe ting for mig. Så kan jeg komme i kontakt med nogen, hvis der skulle være et eller andet.

Går slet ikke alene om aftenen.

Julie Thækker Glob, 19 år.

- Jeg går aldrig alene hjem fra byen. Jeg er altid sammen med nogen eller bliver transporteret. Det er rent sikkerhedsmæssigt og giver mere tryghed.

Slår GPS-tracker til på telefonen

Anastasiya Andersen, 21 år.

- Jeg har aftalt med mine forældre, at de kan se, hvor jeg er henne. Det giver en tryghed for mig, at de kan se, jeg er kommet godt hjem.

Har skiftesko med, så man ikke skal gå hjem i stiletter

Laura Slot Nielsen, 18 år

- Som regel bruger jeg ikke plads på at have sko med. Men for eksempel havde vi en gallafest på skolen forleden, og der havde jeg lave sko med. Både af behagelighedsmæssige årsager, men også fordi, jeg vidste, jeg skulle gå et stykke.

Læs også Ekspert: Man behøver ikke have det sorte bælte i karate for at komme væk

Kender til selvforsvar

Malene Cecilie Madsen, 23 år.

- Vi har overvejet, om vi skal begynde til noget selvforsvar, og at det kunne være det nye. Det kunne være mega sjovt at være en masse piger og lige lære nogle teknikker.

Mariel Meng, 19 år.

- Jeg har faktisk prøvet at tage et kursus i kampsport, men det var ikke lige noget for mig at få en fod i hovedet.

Går kun på veje, hvor der er andre biler/mennesker.

Cecilie Møberg Kastrup, 23 år.

- Jeg sørger for at gå en rute, hvor det ikke er fuldstændig øde, og hvor jeg ved, at der er noget liv.

Tager tidligere hjem for at følges med ven/veninde.

Rikke Jeanette Madsen, 20 år.

- Jeg kunne godt finde på at tage tidligere hjem fra byen, hvis jeg kan komme til at følges med en veninde eller kammerat, jeg stoler på. Så ved jeg, at jeg kommer hjem, og det er der noget mere tryghed i, føler jeg.